E E L N Õ U

NARVA LINNAVALITSUS

K O R R A L D U S

Narva								    ____.12.2018.a nr _____ - k

Ühtse kuutasu kehtestamine Narvas Tuleviku tänav 7
hoones asuvate ruumide kasutamise eest
(MTÜ LAULUKLUBI EHHO)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ-lt LAULUKLUBI EHHO, registrikood 80175937, taotlus, milles palutakse kehtestada MTÜ-le LAULUKLUBI EHHO Narvas Tuleviku tänav 7 hoones keldrikorrusel asuvate ruumide kasutamisel hooldus- ja kommunaalkulude katmiseks ühtne kuutasu.

MTÜ LAULUKLUBI EHHO edendab kultuurilis-valgustuslikku tegevust Narva linna noorte seas.

[bookmark: _GoBack]Narva Linnavalitsuse 20.12.2017. a korraldusega nr 1273-k kehtestati Mittetulundusühingule LAULUKLUBI EHHO, registrikood 80175937, Narvas Tuleviku tänav 7 hoones asuvate ruumide kasutamisel 2018. aastaks hoone hooldus- ning kommunaalteenuste kulude katmiseks ühtne kuutasu suuruses 0,60 eurot 1 m2.

Narva Linnavalitsuse Kultuuriosakond toetab  MTÜ LAULUKLUBI EHHO  taotlust kehtestada 2019. a hoone hoolduskulude ja kommunaalteenuste tasumisel ühtne kuutasu.
  
MTÜ LAULUKLUBI EHHO taotlust arutati Narva Linnavalitsuse linnavarakomisjoni koosolekul 12.12.2018 (protokoll nr 13) ning otsustati:
1. Kehtestada MTÜ-le LAULUKLUBI EHHO Narvas Tuleviku tänav 7  hoones asuvate ruumide kommunaalkulude ja hoone hoolduskulude tasumiseks 2019. aastal ühtne kuutasu suuruses 0,60 eurot 1 m2 kohta. 

2.	Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

 2. ÕIGUSLIKUD ALUSED

Narva Linnavolikogu 17.03.2005. a määruse nr 14/52 “Linnavara kasutusse andmise kord” § 52¹ kohaselt linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3.  OTSUS

Kehtestada Mittetulundusühingule LAULUKLUBI EHHO, registrikood 80175937, 2019. aastaks Narvas Tuleviku tänav 7 hoones asuvate ruumide kasutamise eest ühtne kuutasu suuruses 0,60 eurot 1 m2.

4. RAKENDUSSÄTTED

4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks MTÜ-le LAULUKLUBI EHHO.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

